**Dilemma 1: (Måske) filmet i seksuel akt**

For fire år siden, da Emma var 17 år, så hun lidt en fyr. En aften havde de to unge mennesker sex, og nogle uger efter fortæller en veninde, at der er snak om, at fyren skulle have filmet akten.

Emma føler skam og forsøger at undertrykke oplevelsen. Men da #metoo-kampagnen eksploderer i år, kommer hun i tvivl. Skal hun kontakte fyren eller lade fortiden hvile?

Denne lørdag var det Simon Jul, Thomas Warberg og Johanne Schmidt-Nielsen, som sad i Monopolets studie.

***Hvad er det moralske dilemma?***

***Hvad bør Emma gøre?***

## Dilemma 2: En anden kvinde

Jørgen og hans kone har været sammen i 16 år, og på papiret kører det for dem. Men på det seneste har Jørgen været under pres på jobbet, og det har ledt til uenigheder derhjemme.

Desuden har Jørgen et godt øje til en anden kvinde, som han har kendt længe. Nu er han nysgerrig efter, om det måske er hende, der er kvinden i hans liv.

Bag mikrofonerne sad Søren Malling, Simon Jul og Johanne Schmidt-Nielsen.

***Hvad er det moralske dilemma?***

***Hvad bør Jørgen gøre?***

## Dilemma 3: Landrover

Livet er blevet lidt for trivielt for Berit og Preben. De er gift, har to børn, hus og jobs, men alligevel er der noget, der ikke føles rigtigt.

Parret drømmer om sælge huset, opsige deres jobs, indrette en landrover og stikke af med børnene i et helt år. Men er den drøm for langt ude i forhold til børnenes behov?

Monopolet bestod denne dag af Jan Gintberg, Ane Cortzen og Morten Albeck.

***Hvad er det moralske dilemma?***

***Hvad bør Berit og Preben gøre?***